### Beslutningstema

Under dette punkt skal der godkendes høringssvar til Trafikplan for den statslige jernbane.

### Sagsfremstilling

Trafikstyrelsen har sendt Trafikplan for den statslige jernbane i høring hos kommuner, regioner, trafikselskaber, togoperatører og infrastrukturforvaltere frem til den 10. maj.

Ifølge ”Lov om trafikselskaber” skal der mindst hvert fjerde år udarbejdes en statslig trafikplan som redegør for statens overvejelser og prioriteringer for den jernbanetrafik, der udføres som offentlig servicetrafik på kontrakt med staten. Den seneste trafikplan for den statslige jernbane var i høring i 2018.

Høringssvar

Trafikplanen for den statslige jernbane har et flot ambitionsniveau. Der arbejdes specielt med teknologiske fremskridt. Tønder Kommune ser dette som en forudsætning for, at jernbanen kan få en stærkere position som en vigtig aktør i det samlede mobilitetsbillede.

Trafikplanen omfatter som udgangspunkt kun den indenlandske trafik bortset fra [adresse]. Tønder Kommune har naturligvis en meget stor interesse i den grænseoverskridende trafik. Det er vigtigt, at det danske ambitionsniveau for grænseoverskridende jernbanedrift ikke ligger på et lavere niveau end hos vore naboer. Delstatsregeringen i [adresse] har besluttet, at de ønsker frekvens på afgangene mellem Tønder og [adresse] som udgangspunkt er timedrift. Hermed så den grænseoverskridende strækning kan være gennemkørende fra Esbjerg til [adresse]. Det er Tønder Kommunes ønske og forventning, at [adresse] udviser samme interesse og kommitment for mobiliteten mellem landene som [adresse] gør.

Det er afgørende for den kollektive infrastruktur i Tønder Kommune, at Tønder - Esbjerg forbindelsen har timedrift. Dette gælder både for erhvervspendling og uddannelsessøgende. Tønder Kommune noterer med tilfredshed, at planen indeholder fastholdelse af timedriften mellem Esbjerg og Tønder.

### Lovgrundlag

Lov om trafikselskaber

### Kommunaldirektøren indstiller,

at høringssvaret godkendes.

### Beslutning

Høringssvaret godkendt med de faldne bemærkninger.